Document ID: 32009D0454

32009D0454
L 149/78
SLUŽBENI LIST EUROPSKE UNIJE
ODLUKA KOMISIJE
od 11. lipnja 2009.
o izmjeni Odluke 2008/938/EZ o popisu zemalja korisnica koje ispunjavaju uvjete za poseban dogovor o poticajima za održivi razvoj i dobro upravljanje predviđen Uredbom Vijeća (EZ) br. 732/2008 o primjeni sustava općih carinskih povlastica za razdoblje od 1. siječnja 2009. do 31. prosinca 2011.
(priopćena pod brojem dokumenta C(2009) 4383)
(2009/454/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 732/2008 od 22. srpnja 2008. o primjeni sustava općih carinskih povlastica za razdoblje od 1. siječnja 2009. do 31. prosinca 2011. te o izmjeni uredaba (EZ) br. 552/97, (EZ) br. 1933/2006 i uredaba Komisije (EZ) br. 1100/2006 i (EZ) br. 964/2007 (1), a posebno njezin članak 10. stavak 2.,
budući da:
(1)
Uredbom (EZ) br. 732/2008 se predviđa odobravanje posebnog dogovora o poticajima za održivi razvoj i dobro upravljanje zemljama u razvoju koje ispunjavaju zahtjeve utvrđene u njezinim člancima 8. i 9.
(2)
U skladu s člankom 10. stavkom 2. te Uredbe Komisija je donijela Odluku 2008/938/EZ od 9. prosinca 2008. o popisu zemalja korisnica koje ispunjavaju uvjete za poseban dogovor o poticajima za održivi razvoj i dobro upravljanje predviđen Uredbom Vijeća (EZ) br. 732/2008 o primjeni sustava općih carinskih povlastica za razdoblje od 1. siječnja 2009. do 31. prosinca 2011. (2).
(3)
U skladu s tom Odlukom, Bolivarijanskoj Republici Venezueli (dalje u tekstu: Venezuela) odobren je poseban dogovor o poticajima za održivi razvoj i dobro upravljanje.
(4)
Međutim, pokazalo se da Venezuela nije ratificirala Konvenciju Ujedinjenih naroda protiv korupcije, navedenu pod točkom 27., u dijelu B Priloga III. Uredbi (EZ) br. 732/2008. Stoga Venezuela nije ispunila sve potrebne zahtjeve na temelju Uredbe (EZ) br. 732/2008 kako bi joj se odobrio poseban dogovor o poticajima. Odluku 2008/938/EZ bi trebalo izmijeniti na odgovarajući način, osiguravajući odgovarajuće prijelazno razdoblje za njezinu primjenu. U skladu s člankom 214. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), carinski dug nastao upotrebom Odluke 2008/938/EZ do dana primjene ove Odluke ostaje nepromijenjen.
(5)
Odbor za opće povlastice nije donio mišljenje u roku koji je utvrdio njegov predsjednik. Komisija je stoga dostavila prijedlog Vijeću 2. travnja 2009. u skladu s člankom 5. stavkom 4. Odluke Vijeća 1999/468/EZ (4), prema kojem Vijeće mora poduzeti mjere u roku od tri mjeseca.
(6)
Međutim, Vijeće je 18. svibnja potvrdilo da nema kvalificiranu većinu u korist ili protiv prijedloga i da Komisija može postupati u skladu s člankom 5. stavkom 6., zadnjim podstavkom Odluke 1999/468/EZ. Stoga bi Komisija sada trebala donijeti odluku.
(7)
Prema članku 10. stavku 3. Uredbe (EZ) br. 732/2008, Venezuelu bi trebalo obavijestiti o ovoj Odluci,
DONIJELA JE OVU ODLUKU:
Članak 1.
U članku 1. Odluke 2008/938/EZ, riječi „(VE) Venezuela” se brišu.
Članak 2.
Ova se Odluka primjenjuje od 60.-og dana od dana objave u Službenom listu Europske unije.
Članak 3.
Ova je Odluka upućena Bolivarijanskoj Republici Venezueli.
Sastavljeno u Bruxellesu 11. lipnja 2009.

Labels: 10
3
15
19